Turialba
Apie ugnikalnį žr. Turialba (ugnikalnis). Turialba (isp. Turrialba) – miestas centrinėje Kosta Rikoje, Kartago provincijoje, Turialbos upės slėnyje, 42 km į rytus nuo Kartago. Kantono centras. Praeina Kartago–Sikireso plentas. Verčiamasi daugiausia žemės ūkiu, ypač cukranendrių auginimu. Dar auginama kava, makadamijos, daržovės, verčiamasi pienininkyste. Veikia Šv. Bonaventūro bažnyčia. Į šiaurę nuo Turialbos stūkso Turialbos ugnikalnis ir yra Gvajabo nacionalinis paminklas.